ચક્રમ સાપ્તાહિકને ચંદનનું નવું નામ અને નવલું રંગરૂપ તો મળી ગયું, પરંતુ ચક્રમની અમુક જૂની પદ્ધતિઓ ચંદનમાં આજે પણ જોવા મળે છે. દા…ત, ચક્રમના તંત્રીએ જ નવલકથા લખવાની પદ્ધતિ હતી. ભોલાભાઈ આ પરંપરા જાળવી રાખીને એચ. એન. ગોલીબારના નામે ક્રાઈમ અને હૉરર નવલકથાઓ લખતા રહ્યા છે… ચક્રમમાં એવો નિયમ હતો કે નવલકથાનો લેખક બહારગામ ગયો હોય ત્યારે ગોલીબાર પરિવારના સભ્યે જ તે વાર્તા રસભંગ ન થાય તે રીતે આગળ વધારવાની…. છોટે ગોલીબારનું મૃત્યુ થયા પછી તેમની ‘મહોબ્બત ઝિંદાબાદ’ નામની અધૂરી નવલકથા પૂરી કરનાર ભોલાભાઈએ આ નિયમ પણ જાળવી રાખ્યો છે. ઉપરાંત ચક્રમનાં ગોલીબાર અને બંદૂકડીનું અનુકરણ કરીને ભોલાભાઈએ એટમ અને ફટાકડીનાં પાત્રો રચ્યાં છે.